**Ծառայության նկարագիր**

|  |  |
| --- | --- |
| Անվանում | Զենքի հարդարման լիցենզիայի տրամադրում։  |
| Արդյունք | Անժամկետ զենքի հարդարման լիցենզիայի տրամադում։Զենքի հարդարման լիցենզիայի անժամկետ երկարաձգում։Զենքի հարդարման լիցենզիայի տրամադրման մերժում։ |
| Դիմումատու | Իրավաբանական անձ։ |
| Ծառայության տեսակ | Ծառայությունը մատուցվում է թղթային և էլեկտրոնային եղանակով։ |
| Ներկայացման ենթակա տեղեկատվություն | Դիմումատուն ներկայացնում է՝ 1. լիցենզիա ստանալու դիմում,
2. զենքի հարդարման համար նախատեսված շինության կամ տարածքի սեփականության կամ օգտագործման իրավունքի պետական գրանցման վկայականի պատճեն կամ շինության վարձակալության կամ անհատույց օգտագործման կնքված պայմանագրի պատճեն,
3. զենքին առնչվելու իրավասություն ունեցող անձանց նշանակելու մասին դիմումատուի հրամանները,
4. զենքին առնչվելու իրավասություն ունեցող անձանց անձնագրերի պատճեններ,
5. զենքի տիրապետումը խոչընդոտող հիվանդությունների և առողջական վիճակների բացակայության մասին բժշկական եզրակացություն,
6. հարդարում իրականացնող անձի անձնագրի և աշխատանքային պայմանագրի պատճեններ,
7. հարդարում իրականացնող անձի զենքի տիրապետումը խոչընդոտող հիվանդությունների և առողջական վիճակների բացակայության մասին բժշկական եզրակացություն,
8. գործունեության վայրում հսկիչ-դրամարկղային մեքենա գրանցված լինելու մասին հարկային մարմնի կողմից տրված տեղեկանք, պետական ռեգիստրի գրանցման վկայականի և կազմակերպության կանոնադրության պատճեններ:
 |
| Կոնտակտային տվյալներ | **Հեռախոս՝ +(374)10 596 147,** +**(374)10 596 412** **Էլ․ փոստ՝ mia.gov.am** |
| Գործընթաց | Լիցենզիա ստանալու համար դիմումատուի կողմից նշված փաստաթղթերը ներկայացնելուց հետո կատարվում են փաստաթղթերի ամբողջականության և դրանց բովանդակության, ինչպես նաև ծառայության բնույթից ելնելով այլ ստուգումներ, որից հետո անժամկետ տրվում է զենքի հարդարման լիցենզիա։Ներկայացված փաստաթղթերում ոչ էական թերությունների (վրիպակների, ոչ իրավաբանական անճշտությունների, թվաբանական սխալների և նման այլ բացթողումների) առկայության, ինչպես նաև փաստաթղթերը թերի լինելու դեպքում ՀՀ ներքին գործերի նախարարությունը դրանք հայտնաբերելու պահից երկու աշխատանքային օրվա ընթացքում առաջարկում է դիմումատուին հինգ աշխատանքային օրվա ընթացքում վերացնել թերությունները:Լիցենզիա ստանալու դիմումը մերժվում է, եթե՝ 1. ներկայացված փաստաթղթերը թերի են, ակնհայտ կեղծ կամ խեղաթյուրված և սահմանված ժամկետում այդ թերությունները չեն վերացվել,
2. ներկայացված փաստաթղթերը չեն համապատասխանում Հայաստանի Հանրապետության օրենսդրության պահանջներին,
3. դիմող իրավաբանական անձն օրենքի կամ իր կանոնադրության համաձայն իրավունք չունի զբաղվելու զենքի հարդարմամբ,
4. ապահովված չեն սույն կարգով սահմանված պահանջները կամ պայմանները, օրենքով նախատեսված են այլ դեպքեր:
 |
| Ծառայության վճար |

|  |
| --- |
|  |

Անժամկետ գործողության ժամկետով՝ **բազային տուրքի300-ապատիկի չափով (300,000 ՀՀ դրամ)։**Անժամկետ երկարաձգելու համար` **բազային տուրքի200-ապատիկի չափով (200,000 ՀՀ դրամ):**Վճարման հաշվեհամար՝ **900005003281** |
|  Վճարում | Վճարումը կատարվում է բանկերի, Հայփոստի, ինչպես նաև էլեկտրոնային եղանակով և ներկայացվում է վճարման անդորրագիրը։Հայտատուն՝ սահմանված ծառայությունների մատուցման համար օրենքով սահմանված պետական տուրքը պարտավոր է վճարել ոչ ուշ, քան հայտը բավարարելու վերաբերյալ պատշաճ ձևով տեղեկացման համար սահմանված ժամկետին հաջորդող հինգ աշխատանքային օրվա ընթացքում և սահմանված ժամկետում չվճարելու դեպքում համապատասխան հայտը մերժվում է պետական տուրքը չվճարելու հիմքով։  |
| Կարգավորումներ | [ՀՀ օրենքը զենքի շրջանառության կարգավորման մասին](https://www.arlis.am/DocumentView.aspx?docID=157301)։ «Պետական տուրքի մասին» ՀՀ օրենք։ՀՀ կառավարության 2023 թվականի մայիսի 18-ի թիվ 760-Ն որոշում։«Լիցենզավորման մասին» ՀՀ օրենք։ |
| Բողոքարկման ընթացակարգ | Լիցենզավորող մարմնի որոշումը կարող է բողոքարկվել ինչպես թղթային, այնպես էլ էլեկտրոնային եղանակով՝ վերադասության կամ դատական կարգով համապատասխան մերժումը ստանալու օրվանից մեկամսյա ժամկետում։ Լիցենզավորող մարմնի կողմից բողոքները քննարկվում են այդ նպատակով ստեղծված հանձնաժողովներում կամ լսումների կարգով, լիցենզավորող մարմին մուտք լինելու օրվանից 10-օրյա ժամկետում։ |